1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 567 της 27/29 Αυγ.1968 (ΦΕΚ Α΄ 189) Περί του τρόπου τηρήσεως των υπό του άρθρ. 822 του Κώδικος Πολιτικής Δικονομίας προβλεπομένων βιβλίων υποθέσεων εκουσίας δικαιοδοσίας. Έχοντες υπ’ όψει τας διατάξεις του άρθρ. 822 του Κώδικος Πολιτικής Δικονομίας (Α. Ν. 44/1967) και την υπ’ αριθ. 515/1968 γνωμοδότησιν του Συμβουλίου της Επικρατείας. Προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-1.Παρά τη Γραμματεία εκάστου Ειρηνοδικείου και Πρωτοδικείου τηρείται δια τας κατά την διαδικασίαν των άρθρ. 785 έως 827 Κωδ. Πολ. Δικ. υποβαλλομένας αιτήσεις, τας επ’ αυτών εκδιδομένας αποφάσεις, ως και τας αποφάσεις αναστολής ισχύος ή εκτελέσεως των αποφάσεων τούτων, ίδιον βιβλίον. 2.Το βιβλίον τούτο δέον να είναι προ της χρήσεως αυτού βιβλιοδετημένον, ηριθμημένον κατά σελίδας και μονογραφημένον ανά παν φύλλον υπό του Προέδρου του οικείου δικαστηρίου, προκειμένου δε περί του παρ’ Ειρηνοδικείω τηρουμένου υπό του Ειρηνοδίκου. Άρθρ.2.-1.Το υπό του άρθρ. 1 του παρόντος προβλεπόμενον βιβλίον διαιρείται εις 4 στήλας. Εν τη πρώτη στήλη αναγράφεται κατ’ αύξοντα αριθμόν περίληψις της κατ’ άρθρ. 793, παρ. 3 Κώδ. Πολ. Δικ. συντασσομένης εκθέσεως καταθέσεως κατά τα τυπικά αυτής στοιχεία και δη το ονοματεπώνυμον του συντάξαντος αυτήν υπαλλήλου, ο τόπος και ο χρόνος της πράξεως, τα ονοματεπώνυμα των μερών, των νομίμων αντιπροσώπων ή δικαστικών πληρεξουσίων αυτών, η χρονολογία της κατατεθείσης αιτήσεως, ως και μνεία του σκοπού αυτής. Εν τη β΄ στήλη αναγράφονται ο αριθμός και η χρονολογία της επί της αιτήσεως εκδιδομένης αποφάσεως, σημειούται δε εάν αύτη δέχηται ή απορρίπτη την αίτησιν ή ό,τι έτερον εν αυτή ορίζεται. Εν τη γ΄ στήλη γίνεται μνεία κατ’ αριθμόν, χρονολογίαν και εκδόν ταύτας δικαστήριον των αποφάσεων δια των οποίων αναστέλλεται η ισχύς οιασδήποτε επί της αιτήσεως αποφάσεως. Εν τη δ΄ στήλη αναγράφεται πάσα τυχόν παρατήρησις ή διόρθωσις. 2.Αι εν τω βιβλίω εγγραφαί γίνονται εν συνεχεία, συρομένης γραμμής κάτωθι εκάστης πράξεως. 3.Εν τέλει εκάστου βιβλίου τηρείται αλφαβητικόν ευρετήριον κατά τα επώνυμα των ασκούντων την αίτησιν διαδίκων. 4.Άμα τη υπογραφή της εκθέσεως καταθέσεως κατ’ άρθρ. 793 παρ. 3 Κώδ. Πολ. Δικ. ο υπάλληλος της Γραμματείας σημειοί επί του κατατεθέντος δικογράφου τον αύξοντα αριθμόν της εν τω βιβλίω καταχωρήσεως της εκθέσεως και προβαίνει αμελλητί εις την καταχώρησιν εν τη α΄ στήλη του βιβλίου κατά τα  εν τω παρόντι άρθρω οριζόμενα. Άρθρ.3.-Το υπό του άρθρ. 822 στοιχ. β΄ Κώδ. Πολ. Δικ. προβλεπόμενον επί υποθέσεων εκουσίας δικαιοδοσίας βιβλίον των ασκουμένων ενδίκων μέσων και των επί τούτων αποφάσεων, τηρείται καθ’ ον τρόπον ορίζεται δια του υπ’ αριθ. 564 της 27/29 Αυγ. 1968 Β.Δ/τος «περί του τρόπου τηρήσεως των κατά το άρθρ. 513 του Κώδικος Πολιτικής Δικονομίας βιβλίων ενδίκων μέσων». Άρθρ.4.-1.Παρά τη Γραμματεία εκάστου Ειρηνοδικείου και Πρωτοδικείου τηρείται το υπό του άρθρ. 822 στοιχ. β΄ Κώδ. Πολ. Δικ. προβλεπόμενον ίδιον βιβλίον αιτήσεων ανακλήσεως ή μεταρρυθμίσεως και τριτανακοπών των επί υποθέσεων εκουσίας δικαιοδοσίας αποφάσεων, ως και των επί τούτων αποφάσεων. 2.Το βιβλίον τούτο διαιρείται εις 4 στήλας. Εν τη α΄ στήλη αναγράφονται αι αιτήσεις ανακλήσεως, εν τη β΄ στήλη αι αιτήσεις μεταρρυθμίσεως εν τη γ΄ στήλη αι τριτανακοπαί, εφαρμοζομένων ως προς τα κατ’ ιδίαν στοιχεία εγγραφής των ανωτέρω εν άρθρ. 2 παρ. 1 οριζομένων, και εν τη δ΄ στήλη ο αριθμός και η χρονολογία των επί των ως άνω αιτήσεων εκδιδομένων αποφάσεων μετά μνείας εάν γίνεται δεκτή ή απορρίπτεται η αίτησις. Εν τέλει εκάστου βιβλίου τηρείται αλφαβητικόν ευρετήριον κατά τα επώνυμα των ασκούντων την αίτησιν ή την τριτανακοπήν. Σελ. 187 Βιβλία υποθέσεων εκουσίας δικαιοδοσίας 10.Α.ε.1 ΄Αρθρ.5.-Η ισχύς του παρόντος άρχεται από της ενάρξεως ισχύος του Κώδικος Πολιτικής Δικονομίας (Α. Ν. 44/1967). Σελ. 188 10.Α.ε.1 Βιβλία υποθέσεων εκουσίας δικαιοδοσίας 